OpenLLM-France/wikimedia huggingface dataset:
# Patín

* No s'ha de confondre amb Patin.
El patín és un element arquitectònic típic de les construccions tradicionals de la comarca de la Vall de Soba i de la conca alta del riu Asón (Cantàbria, Espanya), que permet accedir de forma directa des de l'exterior a les plantes altes dels habitatges.
El seu origen se situa en les cabanes pasiegues de les zones més elevades del riu Asón i de la Vall del Pas. En els exemples més arcaics, consisteixen en una escala de pedra i un replà cobert, usualment per una simple prolongació del ràfec de la coberta, acabada amb ascles de pissarra. A partir de finals del segle xvii, comencen a usar-se en els habitatges dels nuclis, apareixent ja alguns exemples dibuixats en el Cadastre del Marquès de la Ensenada, corresponents a exemples d'edificis del segle xviii. Al segle xix el model tipològic de la casa sobana s'assenta, amb el pati com a element autòcton, adoptant ja formes més complexes, a manera de porxe o vestíbul obert. Aquest element, és el que li dona un segell d'originalitat a l'arquitectura de la Vall de Soba.
Hi ha exemples oberts, tancats i amb una petita teulada independent, amb accés frontal o lateral; en alguns casos, fins i tot, s'estenen per tota la façana.
En la vida social dels concejos de Soba, els patins tenen una funció concreta de caràcter relacional com a lloc de trobada i reunió, al tractar-se d'espais privats d'ús semipúblic, similar a la funció que tenen els tinaos en La Alpujarra (Andalusia, Espanya) .

## Referències

* ↑ García Alonso i Bohigas Roldán, 1995, p. 55.
* ↑ Ruiz de la Riva, 1991, p. 248-257.
* ↑ García Alonso i Bohigas Roldán, 1995, p. 60.

## Bibliografia

* García Alonso, Manuel; Bohigas Roldán, Ramón. El valle de Soba: Arqueología y etnografía (en castellà). Santander: Edt. Tres, 1995.
* Ruiz de la Riva, E. Casa y aldea en Cantabria: Un estudio sobre la arquitectura en los valles de Saja-Nansa (en castellà), 1991.

## Enllaços externs

* Costumbres y arquitectura popular en Soba, en Cantabria JovenArxivat 2013-03-20 a Wayback Machine. (castellà)
* Valle de Soba y sus pueblos (castellà)
# CyberConnect2

CyberConnect2 (株式会社サイバーコネクトツー) és una empresa desenvolupadora de videojocs japonesa fundada el 1996, amb seu a Hakata, Japó. Tots els seus jocs han estat publicats per Bandai i l'actual Namco Bandai, al Japó. El seu primer videojoc va ser Tail Concerto, el 1998 per a PlayStation. Va ser publicat a Amèrica per Atlus. El seu segon títol va ser Silent Bomber, també per a PlayStation.
El 2002 van iniciar la saga de videojocs .hack i el 2003 van iniciar la saga Naruto: Ultimate Ninja per a PlayStation 2. El 2008 van desenvolupar la nova saga de Naruto: Ultimate Ninja Storm. El 2010 desenvolupà Solatorobo: Red The Hunter, el seu primer joc per a Nintendo DS i l'últim joc de la saga .hack per a PSP.
Van desenvolupar Asura's Wrath per a Capcom, Naruto Shippūden: Ultimate Ninja Storm Revolution per a Namco Bandai, els dos estaran disponible tant a PlayStation 3 com a Xbox 360; i Naruto Shippūden: Ultimate Ninja Impact també per a Namco Bandai i desenvolupat per a PSP.

## Jocs desenvolupats
### Saga .hack

* .hack//Infection
* .hack//Mutation
* .hack//Outbreak
* .hack//Quarantine
* .hack//frägment

#### Saga .hack// G.U.

* .hack//G.U. vol. 1//Rebirth
* .hack//G.U. vol. 2//Reminisce
* .hack//G.U. vol. 3//Redemption

#### Saga .hack// Link

* .hack//link

#### Saga .hack// Versus

* .hack//Versus

### Saga Naruto: Ultimate Ninja

* Naruto: Ultimate Ninja
* Naruto: Ultimate Ninja 2
* Naruto: Ultimate Ninja 3
* Naruto: Narutimate Portable
* Naruto Shippūden: Narutimate Accel
* Naruto Shippūden: Narutimate Accel 2
* Naruto: Ultimate Ninja Storm
* Naruto Shippūden: Narutimate Accel 3
* Naruto Shippūden: Ultimate Ninja Storm 2
* Naruto Shippūden: Ultimate Ninja Impact
* Naruto Shippuden: Ultimate Ninja Storm Generations
* Naruto Shippūden: Ultimate Ninja Storm 3
* Naruto Shippuden: Ultimate Ninja Storm Revolution
* Naruto Shippūden: Ultimate Ninja Storm 4

### Altres jocs

* Tail Concerto
* Silent Bomber
* Solatorobo: Red The Hunter
* Asura's Wrath
* JoJo's Bizarre Adventure: All Star Battle
* Dragon Ball Z: Kakarot
* Fuga: Melodies of Steel
* Kimetsu no Yaiba: Hinokami Keppūtan

## Col·laboracions

Col·laboracions amb altres estudis per realitzar una part del joc.
* Soulcalibur V de Namco Bandai.

## Referències

* ↑ «サイバーコネクトツー ホームページ». Arxivat de l'original el 5 d'octubre de 2008.
* ↑ «TGS: Capcom anuncia Asura's Wrath, primeras imágenes - Vandal.net» (en castellà). [Consulta: 15 juliol 2011].
* ↑ «Namco Bandai anuncia Naruto: Ultimate Ninja Storm Generation - Vandal.net» (en castellà). [Consulta: 15 juliol 2011].
* ↑ «Anunciado Naruto Shippuden: Ultimate Ninja Impact - Vandal.net» (en castellà). [Consulta: 1r agost 2011].
* ↑ «Cyberconnect2 trabaja en SoulCalibur V» (en castellà), 27-07-2011. [Consulta: 4 juliol 2023].

## Enllaços externs

* Web oficial (japonès)
# Taula de dibuix

Una taula de dibuix o tauler de dibuix és una planxa de fusta o contraplacat (també metàl·lica o bé de plàstic) de diferents dimensions, estrictament rectangular, on es pot fixar un full de paper per fer un dibuix tècnic o artístic.

## Dibuix tècnic

Dins de l'entorn del dibuix tècnic o de l'arquitectura, substituït ara pel CAD o (DAO) i altres aplicacions informàtiques, el tauler de dibuix se li podia aplicar a les vores una T, mitjançant la qual es podien traçar línies rectes paral·leles o perpendiculars.
S'han comercialitzat taulers de dibuix de plàstic, que incorporen un sistema per a la fixació del paper i uns regles per traçar línies rectes paral·leles o perpendiculars, dedicats al gran públic de l'escola tècnica o d'aficionats.
El nivell més alt de la taula de dibuix és la "taula professional" amb l'alçada i la inclinació fàcilment ajustables amb un contrapès i un pedal que pot ser equipada amb un parallex com eina per dibuixar, utilitzat entre els dissenyadors i arquitectes abans de l'arribada dels ordinadors. El parallex és un regle de l'amplada de la taula aguantat en cada costat per uns cables de metall, que pot lliscar a voluntat fent línies estrictament paral·leles a les vores superior i inferior de la taula. Podem adaptar-hi un dispositiu que consisteix en un suport addicional d'angle recte, que es pot girar a voluntat segons l'angle desitjat, el que permet traçar línies paral·leles en totes direccions.
En altres dispositius en lloc del regle paral·lel, tenen un suport amb una mena d'aparell articulat anomenat tecnígraf que té dos regles en angle recte (muntats sobre una ròtula orientable) que es pot moure per tota la taula mantenint sempre la mateixa inclinació.

## Dibuix artístic

En el dibuix artístic, el tauler de dibuix serveix com suport per:
* Tècniques seques simples (llapis carbó pastel, etc.), en aquest cas el paper pot ser retinguts per cargols o clips de dibuix, la placa es col·loca sobre una taula, sobre els genolls de l'artista, o en un Cavallet.
* Tècniques humides (aquarel·la, guaix, etc.), en aquest cas el paper ha d'estar tens, completament fixat en la seva perifèria, amb cinta de paper o grapes, per tal que en assecar-se, tendeixi a quedar perfectament pla tot i l'acció de l'aquarel·la o les tintes que l'han mullat.

## Referències

* ↑ «tàvolo - Treccani» (en italià). [Consulta: 23 març 2024].
* ↑ «Medios de trabajo en el aula de dibujo - EcuRed» (en castellà). [Consulta: 23 març 2024].
* ↑ «Drawing board Definition & Meaning | Britannica Dictionary» (en anglès americà). [Consulta: 23 març 2024].

## Vegeu també

* Acotació
* Cartabó
* Compàs
* Desenvolupament del dibuix tècnic
* Escaire
* Escalímetre
* Mimeoscopi
* Projecció ortogonal
* Regle
* Taula de llum
* Tecnígraf
* Transportador d'angles
# Josep-Ramon Sanromà i Celma

Josep-Ramon Sanromà i Celma és un empresari català, actual conseller delegat de l'Institut Català de Finances (ICF). Llicenciat en Professor Mercantil per la Universitat de Barcelona i graduat per l'Stanford Graduate School of Business (Califòrnia), ha ocupat diferents càrrecs executius en els sectors bancari, assegurador i de serveis tecnològics.
De 1990 a 2005 va ser director general del Deutsche Bank a Espanya i Portugal i des de l'any 2006 ha estat soci director de la consultora Artisan Partners, especialitzada en assessorament estratègic i financer a petites i mitjanes empreses (pimes). El febrer de 2011 fou nomenat conseller delegat de l'ICF pel Govern de Catalunya. Forma part dels consells d'administració d'Instruments Financers per a Empreses Innovadores (IFEM) i d'Empresa de Promoció i Localització Industrial de Catalunya (Avançsa), i és conseller de Fira 2000 i de BCN Emprèn. És conseller delegat d'ICF Capital, una societat gestora de capital de risc,i representa l'Institut Català de Finances (ICF) a Avalis, on és president i apoderat, i a Catalana d'Iniciatives, on és també apoderat.

## Referències

* ↑ «L'ICF finança amb 85 MEUR més de 700 empreses de les Terres de l'Ebre». Ebre digital, 10-05-2017 [Consulta: 2 juny 2019].
* ↑ Hernández, Sara «L'ICF va finançar entre 2011 i 2017, 745 empreses de l'Ebre per prop de 85 M d'euros» (intervista). Ebre digital, 10-05-2017.
* ↑ «Junta de Govern». Institut Català de Finances. [Consulta: 2 juny 2019].
* ↑ «Consell d'Administració». Avalis. Arxivat de l'original el 3 de juny 2019. [Consulta: 2 juny 2019].
* ↑ Catalan, Concha; Virtel, Martin «El Govern es gasta 1,7 milions en dietes per assistència a reunions». Crític, 23-09-2014 [Consulta: 2 juny 2019].
# Andilly-en-Bassigny

Andilly-en-Bassigny és un municipi francès situat al departament de l'Alt Marne i a la regió del Gran Est. L'any 2007 tenia 108 habitants.

## Demografia
### Població

El 2007 la població de fet d'Andilly-en-Bassigny era de 108 persones. Hi havia 44 famílies de les quals 12 eren unipersonals (8 homes vivint sols i 4 dones vivint soles), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 47 eren l'habitatge principal de la família, 16 eren segones residències i 1 estava desocupat. Tots els 64 habitatges eren cases. Dels 47 habitatges principals, 43 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia dues cambres, 7 en tenien tres, 12 en tenien quatre i 27 en tenien cinc o més. 34 habitatges disposaven pel capbaix d'una plaça de pàrquing. A 18 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Andilly-en-Bassigny el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 16 | 70 a 74 | 4 |
| 0 | 65 a 69 | 8 |
| 8 | 60 a 64 | 0 |
| 0 | 55 a 59 | 4 |
| 8 | 50 a 54 | 8 |
| 4 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 62 persones, 45 eren actives i 17 eren inactives. De les 45 persones actives 42 estaven ocupades (23 homes i 19 dones) i 3 estaven aturades (3 dones i 3 dones). De les 17 persones inactives 8 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials, 1 d'una empresa de comerç i reparació d'automòbils, 1 d'una empresa d'informació i comunicació i 1 d'una empresa de serveis.
L'any 2000 a Andilly-en-Bassigny hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Andilly-en-Bassigny a l'INSEE.
* Évolution et structure de la population Fitxa amb el detall de dades d'Andilly-en-Bassigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Santan

Santan és una concentració de població designada pel cens dels Estats Units a l'estat d'Arizona. Segons el cens del 2000 tenia 651 habitants.

## Demografia

Segons el cens del 2000, Santan tenia 651 habitants, 163 habitatges, i 135 famílies La densitat de població era de 39,2 habitants/km².
Dels 163 habitatges en un 50,9% hi vivien nens de menys de 18 anys, en un 33,1% hi vivien parelles casades, en un 35,6% dones solteres, i en un 16,6% no eren unitats familiars. En el 16% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,99 i el nombre mitjà de persones que vivien en cada família era de 4,3.
Per edats la població es repartia de la següent manera: un 42,2% tenia menys de 18 anys, un 9,1% entre 18 i 24, un 28,4% entre 25 i 44, un 14,4% de 45 a 60 i un 5,8% 65 anys o més.
L'edat mediana era de 24 anys. Per cada 100 dones de 18 o més anys hi havia 84,3 homes.
La renda mediana per habitatge era de 16.645 $ i la renda mediana per família de 15.227 $. Els homes tenien una renda mediana de 37.857 $ mentre que les dones 7.386 $. La renda per capita de la població era de 7.090 $. Aproximadament el 46,3% de les famílies i el 46,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Santan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Santan». American Fact Finder. Oficina del Cens dels Estats Units, 12-01-2010.
# Oh Beom-seok

Oh Beom-Seok (Pohang, Corea del Sud, 29 de juliol de 1984) és un futbolista sud-coreà. Va disputar 44 partits amb la selecció sud-coreana.

## Referències

* ↑ National Football Teams
# Al-Arix

Arix o Al-Arīx o El-Arix (en àrab العريش, al-ʿArīx) és una ciutat d'Egipte, capital de la Governació del Sinaí del Nord. L'any 2002 tenia 114.900 habitants. Està situada a la costa mediterrània de la península del Sinaí, a mig camí entre el canal de Suez i la frontera israeliana al nord de Gaza, però propera a la franja de Gaza.
El seu nom vol dir "Cabanes de palma" (que en hebreu es diu Sukkot, però no correspon a la bíblica Sukkot). Rep el nom del uadi al-Arish que recull les aigües de part del Sinaí (el nord i el centre).
A la ciutat hi ha algunes facultats de la Universitat del Canal de Suez. A la vora de la ciutat hi ha un aeroport internacional. Una autopista va entre el canal (Al-Kantara) i la frontera de Gaza. La via fèrria està en reparació. Projectes d'irrigació preveuen l'establiment al Sinaí de tres milions de persones.

## Història

La ciutat va sorgir d'un establiment beduí prop de la vila ptolemaica de Rhinocolura o Rhinocorura. Tot i el seu interès arqueològic no s'ha fet cap excavació a la zona. Ja en temps dels romans d'Orient s'anomenava Laris. El rei Balduí I de Jerusalem va morir en aquesta ciutat el 1118. Governada pels mamelucs va passar als otomans el 1517, que el 1560 hi van construir algunes fortificacions. La fortalesa fou assetjada pels francesos durant 11 dies i conquerida el 19 de febrer de 1799. La van abandonar l'any següent en virtut del tractat d'Al-Arish pel que els francesos evacuaven Egipte. A la Primera Guerra Mundial la fortalesa fou destruïda per un bombardeig britànic. El 1956 breument, i del 1967 al 1979, fou ocupada per Israel. Fou retornada a Egipte pel tractat de pau signat per Anwar el-Sadat i més endavant esdevingué un destí turístic

## Referències

* Mapa de ciutats i temples egipcis: Unimaps
* Campanyes militars al Sinaí: Campanya de Palestina i el Sinaí
* Michael Oren - 6 Days of War,(Oxford, 2002), ISBN 0-19-515174-7, pp. 65, 72, 91, 154, 160, 168, 175, 180, 181, 192, 202, 209, 211, 212, 214, 216, 220, 256, 263-265, 267-268, 270, 309.

## Enllaços externs

* Falling Rain Genomics, Inc. - Al-Arish, Egipte
# Paraliparis coracinus

Paraliparis coracinus és una espècie de peix pertanyent a la família dels lipàrids.

## Descripció

* La femella fa 17 cm de llargària màxima.
* Nombre de vèrtebres: 62.

## Hàbitat

És un peix marí i batidemersal que viu entre 1.175 i 1.205 m de fondària al talús continental.

## Distribució geogràfica

Es troba a l'Índic oriental: Austràlia Meridional.

## Costums

És bentònic.

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Stein, D. L., N. V. Chernova & A. P. Andriàixev, 2001. Snailfishes (Pisces: Liparidae) of Australia, including descriptions of thirty new species. Rec. Aust. Mus. v. 53: 341-406.
* ↑ The Taxonomicon (anglès)
* 1 2 3 4 FishBase (anglès)
* ↑ Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Enllaços externs

* AQUATAB
# Cybaeodes mallorcensis

Cybaeodes mallorcensis és una espècie d'aranya araneomorfa de la família dels liocrànids (Liocranidae). Fou descrita per primera vegada l'any 2008 per Wunderlich. És una espècie cavernícola endèmica de Mallorca.
El seu nom d'espècie, compost de mallorc[ha] i del sufix llatí -ensis, «que viu a, que viu»; es va anomenar així perquè va ser descoberta a Mallorca.

## Referències

* 1 2 Wunderlich, J. (2008). On extant and fossil spiders (Araneae) of the RTA-clade in Eocene European ambers of the families Borboropactidae, Corinnidae, Selenopidae, Sparassidae, Trochanteriidae, Zoridae sl. l., and of the superfamily Lycosoidea. Beiträge zur Araneologie 5: 470-523, 859, 862-867.
* ↑ (anglès) World Spider Catalog: Cybaeodes mallorcensis Wunderlich, 2008 en la família Liocranidae +base de dades
# John Paul (actor)

John Paul (Hertfordshire, 20 d'abril de 1921 − Buckinghamshire, 23 de febrer de 1995) va ser un actor britànic.
És conegut pels seus papers a la televisió, especialment en el de Dr. Spencer Quist en Doomwatch (1970-1972) i Marc Agripa en Jo, Claudi (1976).
Va ser el protagonista de la sèrie d'ITV Oficial de Llibertat Condicional a principis de 1960. Va aparèixer com el Capità Flint en una adaptació de la BBC de Swallows and Amazons el 1963 d'Arthur Ransome. Va tenir papers com a convidat en episodis de sèries de televisió populars com Out of the Unknown, Doctor Finlay's Casebook, The Avengers, Dixon of Dock Green, The Saint, Marked Personal i The New Avengers, sobretot durant els anys 1960 i 1970. Una de les seves últimes aparicions en televisió va ser Selling Hitler, sobre la base dels intents de la vida real per vendre diaris falsos atribuïts a Adolf Hitler.
Durant la seva carrera també va aparèixer en pel·lícules com Yangtse Incident (1957), La maledicció de la tomba de la mòmia (1964), Eye of the Needle (1981), i Cry Freedom (1987).

## Referències

* ↑ «John Paul». BFI.
# Amphitorna

Amphitorna és un gènere de papallones nocturnes de la subfamília Drepaninae.

## Taxonomia

* Amphitorna albipuncta Hampson, 1893
* Amphitorna brunhyala (Shen & Chen, 1990)
* Amphitorna castanea Hampson, 1891
* Amphitorna confusata Warren, 1899
* Amphitorna excisa Warren, 1897
* Amphitorna lechriodes Turner, 1926
* Amphitorna olga Swinhoe, 1894
* Amphitorna perexcisa Warren, 1923
* Amphitorna purpureofascia (Wileman, 1911)
* Amphitorna submontana Holloway, 1976
* Amphitorna trogoptera Rothschild, 1915

## Espècies antigues

* Amphitorna rotundipex Hampson, 1891

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Amphitorna» (en anglès). The Global Lepidoptera Names Index. Natural History Museum, 2003.
# Schweinfurt

Schweinfurt és una ciutat de Baviera (Alemanya) travessada pel riu Main.
Després de Würzburg i Aschaffenburg és la tercera ciutat més gran de la Baixa Francònia. La població és d'uns 55.000 habitants. la ciutat es troba a 27 km al nord-est de Würzburg i a 20 km al nord de Gerolzhofen.
L'octubre del 1943 les forces aèries dels Estats Units van bombardejar la ciutat que posseïa una fàbrica de rodaments, per a la producció d'armes. Els nord-americans van perdre 60 avions en aquest atac.
Des del final de la Segona Guerra Mundial, funciona en aquesta ciutat una important base de l'exèrcit dels Estats Units que ha de ser abandonada en els propers anys.
Entre els seus principals atractius turístics es troba el museu Georg Schäfer.
És la ciutat natal de l'arquitecte Theodor Fisher.

## Referències

* Chisholm, Hugh, ed. (1911). "Schweinfurt". Encyclopædia Britannica (11th ed.). Cambridge University Press

## Enllaços externs

* Schweinfurt - Lloc web oficial
# Oviglio

Oviglio (italià), J'Ovij o J'Oij (piemontès) és un municipi al territori de la Província d'Alessandria, a la regió del Piemont (Itàlia). Limita amb els municipis d'Alessandria, Bergamasco, Borgoratto Alessandrino, Carentino, Castellazzo Bormida, Felizzano, Incisa Scapaccino, Masio i Solero. Pertanyen al municipi les frazioni de Rampina i Regione Boschi.
# Al-Askarí

Al-Askarí és el nom dels següents personatges:
* Abu-l-Hàssan Alí ibn Muhàmmad al-Askarí an-Naqí, desè imam dels xiïtes imamites.
* Al-Hàssan al-Askarí, onzè imam dels xiïtes imamites.
# Paraliparis costatus

Paraliparis costatus és una espècie de peix pertanyent a la família dels lipàrids.

## Descripció

* El mascle fa 20,4 cm de llargària màxima i 23,5 la femella.
* Nombre de vèrtebres: 70-71.

## Hàbitat

És un peix marí i batidemersal que viu entre 1.042 i 1.370 m de fondària al talús continental.

## Distribució geogràfica

Es troba a l'Índic oriental: la costa occidental de Tasmània (Austràlia).

## Costums

És bentònic.

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Stein, D. L., N. V. Chernova & A. P. Andriàixev, 2001. Snailfishes (Pisces: Liparidae) of Australia, including descriptions of thirty new species. Rec. Aust. Mus. v. 53: 341-406.
* ↑ The Taxonomicon (anglès)
* 1 2 3 4 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB